Аляксандр Мікалаевіч Алпееў

**Аляксандр Мікалаевіч Алпееў** () — беларускі , , навуковец, праваслаўны актывіст, генеральны дырэктар МГЭІ, адзін з кіраўнікоў ЗАТ «Веды».

## Біяграфія 
Нарадзіўся 29 кастрычніка 1946 года ў в. Рудня Жыткавіцкага раёна Палескай вобласці.

У 1957—1960 гг. — вучоба ў Грэбенскай сельскай школе Жыткавіцкага раёна Гомельскай вобласці. У 1964 г. скончыў сярэднюю школу ў г. Жыткавічы Гомельскай вобласці і пачаў працаваць настаўнікам фізкультуры ў Грэбенскай васьмігадовай школе.

У 1965—1968 гг. — служба ў Савецкай арміі (група савецкіх войскаў у Германіі) у якасці аператара-вылічальніка 3-га дывізіёна 181-й гвардзейскай ракетнай брыгады (г. Ютэборг). У 1968—1973 гг. — вучоба на гістарычным факультэце БДУ.

У 1975—1976 гг. — служба ў Камітэце дзяржаўнай бяспекі Беларускай ССР.

З 1979 г. — вучоба ў аспірантуры БДУ, абарона дысертацыі

У 1973—1980 гг. — выкладчык, у 1980—1993 гг. — дацэнт кафедры гісторыі КПСС гуманітарных факультэтаў БДУ.

11 красавіка 1992 г. быў адным са стваральнікаў і кіраўнікоў Партыі народнай згоды.

У 1994 г. арганізаваў і ўзначаліў Міжнародны гуманітарна-эканамічны інстытут (МГЭІ).

У 1995 г. стварыў грамадскія арганізацыі: Беларускую акадэмію грамадскіх навук (БАГН), Беларускі рух у абарону народа (БРАН) і Беларускі цэнтр падтрымкі хрысціянскай культуры (БЦПХК).

У 1996 г. узначаліў рэдакцыйную раду часопіса «Гуманітарна-эканамічны веснік» і быў абраны акадэмікам Міжнароднай кадравай Акадэміі (г. Кіеў).

Памёр 11 кастрычніка 2017 года ў Мінску.

## Творы 
А. М. Алпееў выдаў шэраг паэтычных і публіцыстычных твораў на рускай і беларускай мовах, якія былі часткова перакладзены на англійскую і іншыя замежныя мовы. На вершы А. Алпеева напісана некалькі песень.

### Публіцыстыка 
* Мы — народ… XX век [Текст] : ист.-публицист. эссе, стихи / Алпеев А. Н. — 3-е изд., перераб. и доп. — Мн. : ЗАО «Веды», 1999. — 196 с.
* …И не было завтра [Текст] : ист.-публицист. эссе / А. Н. Алпеев. — Мн. : ЗАО «Веды», 2000. — 146 с.
* Земля моя — судьба моя… [Текст] : ист.-публицист. эссе / А. Н. Алпеев; [Предисл. И. Колоса]. — Мн. : ЗАО «Веды», 2002. — 143, [2] с. (ёсць пераклад на англ.)
* Раздумья о судьбах Отечества [Текст] / А. Н. Алпеев; [Авт. вступ. ст. И. Колос]. — Мн. : Веды, 2003. — 326 с.
* На изломе истории [Текст] / А. Н. Алпеев. — Мн. : Веды, 2004. — 156 с.
* Правда жизни. Раздумья о войне через призму времени [Текст] / А. Н. Алпеев // Третье дыхание: литературный альманах. Выпуск LXXVI / Сост. А. Каныкин. — М. : Интер-Весы, 2009. — С. 254—267.
* Я помню жизнь … [Текст] : трилогия. Книга I. Раздумья о судьбах Отечества / А. Н. Алпеев; [Авт. вступ. ст. И. Колос]. — М. : Филиал Военного издательства МО РФ, 2009. — 368 с.
* Земля благословенна / А. Н. Алпеев. — Минск : Белпринт, 2013. — 236 с.
* А. Алпеев. Знания, духовность, профессионализм // СБ-Беларусь сегодня, 15 МАЯ 2008 г.

### Паэзія 
* Любить — это жить [Текст] / А. Н. Алпеев. — Минск : Гуманитарно-экономический негосударственный институт : ТетраСистемс, 1997. — 40 с.
* В Беларусь я влюблен … : избранное [Текст] / А. Н. Алпеев; [вступительные статьи: Т. М. Алпеева, М. П. Дрынеўскі]. — Минск : В. Хурсик, 2006.- 167 с.
* Святая лазурь: избранное [Текст] /А. Н. Алпеев-Коцубинский.- Минск: «Белпринт», 2011. — 160 с. (ёсць пер. на некалькі еўрапейскіх моў)
* ЖИЗНЬ — ЛЮБОВЬ. LIFE IS LOVE / Александр Алпеев / Alexander Alpeev, Vilnius. UAB «Petro ofsetas», 2012—444 с.
* ЛЮБОВЬ И ВЕЧНОСТЬ. Песни на стихи поэта Александра Алпеева/ Александр Алпеев.- Минск: «Ковчег», нотное издание, 2014—208 с.

## Скандал з Уладзімірам Кумцом 
Падчас выбарчай кампаніі 2010 года з МГЭІ быў адлічаны студэнт 5 курса , які быў супрацоўнікам штаба Уладзіміра Някляева. Паводле , яго адзнаку па англійскай мове пераправілі з «9» (выдатна) на «3» (незадавальняюча) і першыя спробы разабрацца з сітуацыяй, якія ўключалі размову Кумца з Алпеевым, скончыліся тым, што Кумца адмовіліся аднавіць у ВНУ. Актывіст дабіўся ўнясення рэктара МГЭІ Тамары Алпеевай у спіс беларускіх чыноўнікаў, якім забаронены ўезд на тэрыторыю ЕС, і распачаў судовае разбіральніцтва з ВНУ. Журналіст «БелГазеты» Максім Івашчанка спрабаваў атрымаць каментарый Алпеева наконт канфлікту, але сустрэцца з ім не атрымалася, нават з боку адміністрацыі МГЭІ былі спробы псіхалагічнага ціску на карэспандэнта, па словах Івашчанка. Пасля візіту Някляева да Алпеева апошні паабяцаў разабрацца з сітуацыяй, і ў выніку  быў адноўлены на 5 курсе МГЭІ, а настаўнікі, якія, паводле Алпеева, адмыслова змянілі запіс адзнакі, былі звольнены з МГЭІ.

## Узнагароды і званні 
* Міжнароднай кадравай акадэміяй узнагароджаны залатым медалём за заслугі ў адукацыі (1999)
* ганаровы знак Расійскай акадэміі прыродазнаўчых навук: «За заслугі ў развіцці навукі і эканомікі Расіі» (2005)
* акадэмік Расійскай акадэміі прыродазнаўчых навук (2005)
* Ганаровая грамата Міжнароднага Алімпійскага камітэта (2006)
* ганаровы знак «Георгія Пераможцы» Расійскай акадэміі прыродазнаўчых навук (2007),
* Еўрапейскім цэнтрам навукі і Оксфардскім універсітэтам (Англія) узнагароджаны медалём Сакрата за выдатныя заслугі ў інтэлектуальным развіцці сусветнай супольнасці (2007)
* ганаровы знак «Андрэя Першазванага» Расійскай акадэміі прыродазнаўчых навук (2008)
* Маскоўскай гарадской арганізацыяй саюза пісьменнікаў Расіі узнагароджаны Залатым Ясенінскім медалём за выдатныя дасягненні ў галіне літаратуры і паэзіі (2008).
* сапраўдны ганаровы член Сусветнай праваслаўнай Духоўнай акадэміі (2008)
* крыж Расійскай акадэміі прыродазнаўчых навук «За заслугі» (2009)
* Усерасійская літаратурная прэмія імя А. С. Грыбаедава (2009).

## Літаратура 
* 
* «Жизнь. Любовь. Отечество : к 60-летию со дня рождения А. Н. Алпеева» / Т. М. Алпеева, В. Г. Ференц, Л. Н. Сечко. — Минск : Веды, 2006. — 270 с. — ISBN 985-450-245-7.

## Спасылкі 
* Сайт А. М. Алпеева

Катэгорыя:Рускамоўныя пісьменнікі
Катэгорыя:Міжнародны гуманітарна-эканамічны інстытут
Катэгорыя:Супрацоўнікі Камітэта дзяржаўнай бяспекі БССР